**DĖL BENDRADARBIAVIMO SUTARTIES PASIRAŠYMO SU ASOCIJACIJA LIETUVOS SKAUTIJA**

2019 m. birželio 28 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 25 punktu, 20 straipsnio 2 dalies 12 punktu, Rokiškio rajono savivaldybės vardu sudaromų sutarčių pasirašymo tvarkos aprašo, patvirtinto Rokiškio rajono savivaldybės tarybos 2019 m. balandžio 26 d. sprendimu Nr. TS-109 „Dėl Rokiškio rajono savivaldybės vardu sudaromų sutarčiųpasirašymo tvarkos aprašo patvirtinimo“, 3.2 punktu, 7.1 punktu, Rokiškio rajono savivaldybės taryba n u s p r e n d ž i a:

1. Pritarti pasirašyti bendradarbiavimo sutartį su asociacija Lietuvos skautija (pridedama).

2. Įgalioti Rokiškio rajono savivaldybės merą Ramūną Godeliauską pasirašyti bendradarbiavimo sutartį.

Sprendimas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui adresu Respublikos g. 62, Panevėžys, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

.

Savivaldybės meras Ramūnas Godeliauskas

Gediminas Kriovė

**SPRENDIMO PROJEKTO „DĖL BENDRADARBIAVIMO SUTARTIES PASIRAŠYMO SU ASOCIJACIJA LIETUVOS SKAUTIJA“ AIŠKINAMASIS RAŠTAS**

**Parengto sprendimo projekto tikslai ir uždaviniai**. Pritarti bendradarbiavimo sutarties su asociacija Lietuvos skautija sudarymui, suteikti savivaldybės merui įgaliojimus pasirašyti bendradarbiavimo sutartį. Bendradarbiavimo sutarties iniciatyvą pareiškė asociacija Lietuvos skautija.

**Šiuo metu esantis teisinis reglamentavimas**. Lietuvos Respublikos vietos savivaldos įstatymas, Rokiškio rajono savivaldybės tarybos 2019 m. balandžio 26 d. Nr. TS-109 „Dėl Rokiškio rajono savivaldybės vardu sudaromų sutarčių pasirašymo tvarkos aprašo patvirtinimo“.

**Sprendimo projekto esmė.** Bendradarbiavimo sutartimi Rokiškio rajono savivaldybė ir asociacija Lietuvos skautija įsipareigoja sudaryti sąlygas Rokiškio rajono mokyklų mokiniams dalyvauti savanoriškoje veikloje, aktyviai prisidedant prie miesto / rajono visuomenės gerovės kūrimo. Plėtoti veiklą, skatinančią verslo, švietimo, kultūros, mokslo, nevyriausybinių organizacijų ir kitų institucijų partnerystę, ugdant mokinių sąmoningumą, pilietiškumą, kūrybiškumą, socialines ir lyderystės kompetencijas.

**Galimos pasekmės, priėmus siūlomą tarybos sprendimo projektą:**

**teigiamos** – bus tarpinstitucinis ryšys, sprendžiant Rokiškio rajono moksleivių užimtumo klausimus, savanoriškos veiklos didinimas, glaudesnis bendradarbiavimas tarp Rokiškio rajono moksleivių;

**neigiamos** – nenumatyta.

**Kokia sprendimo nauda Rokiškio rajono gyventojams.** Galimybė Rokiškio rajono moksleiviams įsitraukti į asociacijos Lietuvos skautija veiklas, savanoriauti, ugdyti savo kompetencijas.

**Finansavimo šaltiniai ir lėšų poreikis.** Sprendimui įgyvendinti papildomų savivaldybės biudžeto lėšų nereikės.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl nevertintinas antikorupciniu požiūriu.

Jaunimo reikalų koordinatorius

(vyr. specialistas) Gediminas Kriovė